ОПИС НА ПРОЕКТОТ

Темата на нашиот проект е претставување и навигација до застапништва за нови и веќе користени автомобили на територија на град Скопје. Во рамките на нашата веб апликација ќе им биде овозможено на корисниците лесен, брз и едноставен пристап до моментално достапните автомобили на продажба на одредена локација. На корисникот ќе му биде овозможено пребарување на автомобил на локација на два начина. Првиот начин е да се изврши излистување на сите продажни места кај кои е достапен пребаруваниот автомобил според посакуваните спецификации. Освен овој начин ќе биде овозможено и избирање на продажно место и според тоа, излистување на сите достапни автомобили во рамки на истото. Кога ќе го избере продажното место кое најмногу му одговара, на екранот на корисникот ќе се прикаже мапа со чија помош тој ќе се навигира до избраната локација. Дополнително ќе му биде овозможено на корисникот да закаже тест возење за посакуваниот автомобил. За секој автомобил ќе биде прикажана почетната цена и дополнителен опис на истиот (марка, тип, боја, тип на мотор и слично). За изработка на нашиот проект ќе ги користиме следните технологии:

* За Frontend на апликацијата ќе користиме: React;
* За Backend на апликацијата ќе користиме: Django;
* За базата на податоци ќе користиме: SQLite.

СПЕЦИФИКАЦИЈА НА БАРАЊА

* Функционални барања:

1. Веб апликацијата треба да ја има истата форма без разлика од кој интернет пребарувач ќе биде пристапена.
2. Веб апликацијата треба да биде прилагодлива(scalable) без разлика на уредот од кој е пристапена.
3. Веб апликацијата треба да овозможува лесен и брз пристап до сите застапништва за нови и веќе користени автомобили на територија на град Скопје.
   1. Веб апликацијата треба да овозможува визуелизација на локацијата на секое застапништво.
4. Веб апликацијата треба да овозможува навигација до сите застапништва за нови и веќе користени автомобили на територија на град Скопје.
5. Веб апликацијата треба да овозможува преглед на брендови и модели на автомобили.
6. Веб апликацијата треба да овозможува преглед на сите достапни автомобили за избраното продажно место.
7. Веб апликацијата треба да овозможува преглед на продажни места за избраниот автомобил.
8. Веб апликацијата треба да овозможува преглед на дополнителен опис на избраниот автомобил.
9. Веб апликацијата треба да овозможува преглед на цена за избраниот автомобил.
10. Веб апликацијата треба да овозможува преглед на статусот(стар/нов) на избраниот автомобил.
11. Веб апликацијата треба да овозможува закажување на тест возење.

* Нефункциски барања
  1. Веб апликацијата ќе биде достапна на сите локации каде корисникот ќе има пристап до интернет.
  2. Имплементацијата на веб апликацијата нема да биде поврзана со оперативниот систем.
  3. Резервна копија на податоците ќе биде правена на секои еден до два часа.
  4. Веб апликацијата треба да овозможи ажурирање на податоците по некаква измена, за помалку од 1 минута.
  5. Веб апликацијата треба да овозможи рута до избраното продажно место за помалку од 5 секунди.
  6. Веб апликацијата при минимално оптоварување треба да отвори било која од услугите за помалку од 3сек.
  7. Веб апликацијата при средно оптоварување треба да отвори било која од услугите за помалку од 5сек.
  8. Веб апликацијата при максимално оптоварување треба да отвори било која од услугите за помалку од 7сек.
  9. Веб апликацијата треба да биде едноставна, интуитивна и лесна за користење.